**ΠΡΟΓΡΑΜΜΑ ΤΕΤΡΑΗΜΕΡΗΣ ΕΚΔΡΟΜΗΣ ΣΤΟ ΣΤΡΑΣΒΟΥΡΓΟ**

**1η μέρα: Φρανκφούρτη - Χαϊδελβέργη - Στρασβούργο**

Συγκέντρωση στο χώρο του σχολείου, μεταφορά στο Αεροδρόμιο και πτήση για Φρανκφούρτη. Μετα την άφιξη θα επισκεφτούμε την παραμυθένια **Χαϊδελβέργη,** έδρα του παλαιότερου **Πανεπιστημίου της Γερμανίας**, που είναι κτισμένη στις όχθες του ποταμού **Νέκαρ** και στη σκιά του **κάστρου Σλος.** Θα περπατήσουμε στο πεζοδρομημένο ιστορικό της κέντρο, όπου θα θαυμάσουμε πολλές μεσαιωνικές και νεώτερης περιόδου εκκλησίες, όπως αυτή του **Αγίου Πνεύματος** αλλά και αυτή των **Ιησουϊτών**. Επίσης θα δούμε το **δρόμο των Φιλοσόφων** από τον οποίο έχει κανείς την πιο ωραία θέα στην πόλη, το ιστορικό κέντρο με τον πεζόδρομο **«Hauptstrasse»** που θεωρείται ο μεγαλύτερος της Γερμανίας και ένας από τους μεγαλύτερους της Ευρώπης, με μήκος 1,6 χμ. Στην πόλη επίσης εντυπωσιάζουν η λεγόμενη **«Φυλακή των Φοιτητών»**, ο **«Πύργος των Μαγισσών»**, που είναι τμήμα του μεσαιωνικού οχυρωματικού τείχους, το ξενοδοχείο **Zum Ritter** το οποίο χρονολογείται από το 1592 και η παλιά γέφυρα που ενώνει την πόλη με την απέναντι όχθη. Ελεύθερος χρόνος για το γεύμα μας σε κάποιο από τα παραδοσιακά εστιατόρια της παλιάς πόλης που φημίζονται για τα τοπικά εδέσματα. Αργά το απόγευμα άφιξη στο ξενοδοχείο μας στο **Στρασβούργο .**

**2η Ημέρα Ευρωκοινοβούλιο – Στρασβούργο**

Πρόγευμα και αναχώρηση για το Στρασβούργο. Επίσκεψη στο **Ευρωκοινοβούλιο** και ξενάγηση. Θα συνεχίσουμε στην πόλη που μοιάζει περισσότερο με πρωτεύουσα της Ευρώπης παρά με παλιά πόλη της Αλσατίας, καθώς σημαντικοί ευρωπαϊκοί οργανισμοί εδρεύουν στη βορειοανατολική συνοικία της. Το ιστορικό κέντρο, ονομαζόμενο **«Petite France» (Μικρή Γαλλία),** χαρακτηρίστηκε ως αξιοθέατο παγκόσμιας κληρονομιάς από την Unesco. Διαθέτει τη ζωντάνια μιας πανεπιστημιούπολης, εξαιτίας του πανεπιστημίου του Στρασβούργου που ιδρύθηκε το 1566 και είναι από τα αρχαιότερα της χώρας. Θα περπατήσουμε στην παλιά πόλη τη γεμάτη γραφικά σπιτάκια με ξύλο και χρώμα, όπου δεσπόζει ο καθεδρικός ναός της **Παναγίας του Στρασβούργου**. Θα ανεβούμε τα σκαλιά μέχρι την εξέδρα για να θαυμάσουμε τα γλυπτά που κοσμούν την κορυφή του. Στη πλατεία Σατό δίπλα στον **Καθεδρικό ναό, βρίσκεται ο πύργος των Ροάν του 18ου** **αιώνα που κάποτε ήταν** **οικία του αρχιεπισκόπου και σήμερα στεγάζει τα κυριότερα μουσεία της πόλης, το Μουσείο Καλών Τεχνών και το Μουσείο Διακοσμητικών Τεχνών και Αρχαιολογίας, την οικία Καμερζέλ και το αστρονομικό ρολόι της πόλης.** Επιστροφή στο ξενοδοχείο,διανυκτέρευση.

**3η Ημέρα κολμαρ –** **Riquewihr-** **Eguisheim**

Πρόγευμα και αναχώρηση για τη Γαλλική **Colmar**, το στολίδι της **Αλσατίας**. Βρίσκεται στο δρόμο του κρασιού και φημίζεται για αυτό. Θα περιηγηθούμε στο ιστορικό του κέντρο που χαρακτηρίζεται από τα παραδοσιακά σπίτια κτισμένα στις όχθες του ποταμού **Λάουχ.** Εκεί θα θαυμάσουμε το **Δημαρχείο, τον Καθεδρικό ναό αφιερωμένο στον Άγιο Μαρτίνο** όπως επίσης και μικρές πανέμορφες πλατείες με ενδιαφέρουσες υπαίθριες αγορές. Ελεύθερο χρόνο θα έχουμε στο πιο όμορφο σημείο της παλαιάς πόλης, **την Μικρή Βενετία** που είναι γεμάτη από κανάλια, περίτεχνες γέφυρες, αριστοκρατικά καφέ και γκουρμέ εστιατόρια. Έπειτα θα αναχωρήσουμε για το χωριό **Riquewihr**, δημοφιλή τουριστικό προορισμό κυρίως για την αρχιτεκτονική των κτιρίων του 16ου αιώνα που μοιάζουν ανέπαφα, και των τειχών που το περιβάλλουν. Έπειτα θα διασχίσουμε ένα μέρος από τον **«Δρόμο του κρασιού»,** γεμάτο από αμπελώνες, στις πλαγιές των Βοσγίων λόφων και θα φτάσουμε στο γραφικό χωριό **Eguisheim** στη βόρειο-ανατολική Γαλλία για το οποίο οι λέξεις ποτέ δεν μοιάζουν αρκετές για να περιγράψουν την ομορφιά του. Βρίσκεται «απλωμένο» γύρω από ένα φρούριο του 8ου αιώνα και έχει αλλάξει ελάχιστα τους τελευταίους πέντε αιώνες. Με τα πόδια θα περιηγηθούμε στο ιστορικό του κέντρο που φιλοξενεί τον πραγματικά εντυπωσιακό **Καθεδρικό ναό** της πόλης του 13ου αιώνα, χαρακτηριστικό δείγμα ρωμανικού και γοτθικού ρυθμού. Επίσης θα δούμε το ιστορικό **Κάουφχαους του 16ο αιώνα** που θυμίζει το γεγονός πως η πόλη στο παρελθόν υπήρξε σημαντικό εμπορικό κέντρο. Η βόλτα θα ολοκληρωθεί στο Δημαρχείο από το οποίο ξεκινά ένα μοναδικό σύμπλεγμα καναλιών και στενών πλακόστρωτων οδών με παραδοσιακά εστιατόρια που φημίζονται για τις τοπικές λιχουδιές από κυνήγι, αριστοκρατικά καφενεία και μπυραρίες. Κατόπιν θα αναχωρήσουμε για το ξενοδοχείο μας .

**4η ημέρα Φρανκφούρτη**

Πρωινό στο ξενοδοχείο μας και αναχώρηση για την Φρανκφούρτη. **Θα έχουμε χρόνο να επισκεφτούμε το ιστορικό κέντρο της πόλης.** Μετά την περιήγησή μας στην πόλη θα μεταφερθούμε στο αεροδρόμιο και θα πάρουμε την πτήση της επιστροφής για Αθήνα.